Dannelsesreisen

Dannelsesreise(n), også kalt The Grand Tour og Bildungsreise, er lengre utenlandsreiser som har til formål å utvikle personligheten ved å gi den reisende innsikt i og forståelse av andre kulturer. 

Opprinnelig var slike reiser en del av den europeiske overklassens utdannelse; tradisjonen skriver seg tilbake til ca. 1660. Også i den dansk-norske statsforvaltningen (1660–1814) var dannelsesreisen en del av de høyere embetsmennenes utdannelse. Reisemålene varierte med hvor man reiste fra, men det var vanlig å besøke sporene etter antikken i Italia, Roma og Hellas.

For kunstnere har dannelsesreisen vært et møte med inspirasjonskilder: læremestre og samlinger i museer, kunstsamlinger, bibliotek og teatre.

Tidsalderen for den europeiske adelens klassiske dannelsesreiser, «Grand Tour», var i hovedsak slutt med den franske revolusjon, men reisene har tatt nye former og er i det 20. århundre blitt utviklet til turisme. I vår tid har InterRail og jorden rundt-reiser fått en beslektet rolle som dannelsesreise for norsk ungdom.

En del dagbøker og reiseskildringer fra dannelsesreiser har blitt utgitt i bokform.

Noen reisende 
 Poeten Lord Byron (1788–1824) var på dannelsesreise fra juli 1809 til juli 1811. Siden store deler av Europa var herjet av napoleonskrigene på den tiden, reiste han stort sett rundt i Middelhavsområdet. Brevene han skrev i fra denne reisen har blitt publisert.
 Den danske eventyrdikteren H.C. Andersen var blant dem som publiserte sine reiseinntrykk. Etter en reise (1840–41) til blant annet Italia, Malta, Hellas og Tyrkia, ga han i 1842 ut reiseskildringen En Digters Bazar. I 1857 var H.C. Andersen på besøk hos den engelske forfatteren Charles Dickens i England. I 1862–63 reiste han i blant annet Spania og Marokko, og skildret etterpå reisen i boken I Spanien.
 Det norske kronprinsparet, Håkon Magnus og Mette-Marit var vinteren 2010/11 på en to-tre måneders dannelsesreise, som blant annet omfattet Tyrkia, Jordan og India.

Se også 
 Dannelse
 Klassereise

Referanser 

Kunst
Kultur
Europas historie

sk:Grand tour